Aalborg Håndbold må undvære den stærke stregspiller Jacob Bagersted i op til 3 måneder. Det skriver TV2/Sport.

Jacob Bagersted skadede et ledbånd i den ene knæ i weekendens kamp mod Nordsjælland, og lægernes dom er nu klar. Bagersted skal holde pause i 2-3 måneder. - Det er virkelig ærgerligt. Efter en lidt tung sæsonstart er vi nu kommet rigtig godt i gang, og det er da svært ikke at kunne bidrage med noget det næste stykke tid. Det er en utrolig vigtig periode, vi går ind i, så det er rigtig træls, siger Bagersted til TV2/Sport. Aalborg Håndbold, som er på femtepladsen i ligaen, møder på lørdag Mors/Thy i slaget om Nordjylland. En kamp som TV2/Nord lørdag aften kl. 19.45 sætter fokus på i Sportsministeriet.